**DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2017**–**2018 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE**

2017 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 1 dalies 7 punktu, 16 straipsnio 4 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 (2011 m. liepos 20 d. įsakymo Nr. V-1369 redakcija), 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Mokinių priėmimo į Rokiškio rajono savivaldybės bendrojo ugdymo mokyklas ir klasių komplektavimo tvarkos aprašu, patvirtintu Rokiškio rajono savivaldybės tarybos 2012 m. rugsėjo 28 d. sprendimu Nr. TS-10.183, ir Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu, patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108, Rokiškio rajono savivaldybės taryba

n u s p r e n d ž i a:

1. Nustatyti priešmokyklinio ugdymo grupių ir klasių komplektų skaičių 2017–2018 mokslo metams Rokiškio rajono savivaldybės bendrojo ugdymo mokyklose (priedas).

2. Pavesti sprendimo vykdymo kontrolę savivaldybės administracijos Švietimo skyriaus vedėjui.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2017**–**2018 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas – nustatyti priešmokyklinio ugdymo grupių ir klasių komplektų skaičių rajono bendrojo ugdymo mokyklose 2017–2018 mokslo metams.

**Šiuo metu esantis teisinis reglamentavimas.**

Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas, patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Mokinių priėmimo į Rokiškio rajono savivaldybės bendrojo ugdymo mokyklas ir klasių komplektavimo tvarkos aprašas, patvirtintas Rokiškio rajono savivaldybės tarybos 2012 m. rugsėjo 28 d. sprendimu Nr. TS-10.183, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas, patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108.

**Sprendimo projekto esmė.**

Švietimo įstatymas įpareigoja savivaldybes užtikrinti LR Vyriausybės nutarimų vykdymą mokykloje, t.y., LR Vyriausybės nustatyti klasių komplektavimo kriterijai yra privalomi komplektuojant klases bendrojo ugdymo mokyklose.

Projektas parengtas vadovaujantis Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašo 3 punktu (mokyklos steigėjas kiekvienais kalendoriniais metais iki kovo 31 d. nustato priešmokyklinio ugdymo grupių ir klasių komplektų skaičių bei mokinių (vaikų) klasėse (grupėse) skaičiaus vidurkį kitiems mokslo metams) bei Mokyklų, vykdančių formaliojo švietimo programas, tinklo kūrimo taisyklėmis.

Bendrojo ugdymo mokyklose: maksimalus mokinių, besimokančių pagal pradinio ugdymo programą, skaičius – 24, pagal pagrindinio ir vidurinio ugdymo programas – 30. Vienas mokinys, dėl įgytų ar įgimtų sutrikimų, turintis didelių ar labai didelių specialiųjų ugdymosi poreikių, mokomas integruotai bendrojo ugdymo klasėje, prilyginamas 2 tos klasės, kurioje mokosi, mokiniams – atitinkamai mažinamas maksimalus nustatytas klasės mokinių skaičius (į tai atsižvelgta nustatant klasių komplektus, Rokiškio r. Obelių gimnazijoje, Rokiškio r. Kavoliškio mokykloje-darželyje).

Bendrojo ugdymo klasės jungiamos mokyti pagal:

- pradinio ugdymo programą, dvi klasės (Rokiškio r. Kavoliškio mokykloje-darželyje, Rokiškio r. Jūžintų Juozo Otto Širvydo pagrindinėje mokykloje, Rokiškio r. Kriaunų pagrindinėje mokykloje, Rokiškio r. Panemunėlio pagrindinėje mokykloje, Rokiškio Senamiesčio progimnazijos Laibgalių ikimokyklinio ir pradinio ugdymo skyriuje, Rokiškio r. Pandėlio pradinės mokyklos Kazliškio ikimokyklinio ir pradinio ugdymo skyriuje) jeigu jungtinėje klasėje yra ne daugiau kaip 18;

- pagrindinio ugdymo programos pirmąją dalį (5–8 kl.), dvi klasės (Rokiškio r. Kriaunų pagrindinėje mokykloje, Rokiškio r. Jūžintų Juozo Otto Širvydo pagrindinėje mokykloje, Rokiškio r. Panemunėlio pagrindinėje mokykloje) jeigu jungtinėje klasėje yra ne daugiau kaip 18 mokinių.

2017 m. rugsėjo 1 d. planuojami 176 klasių komplektai (2016 m. rugsėjo 1 d. buvo planuojami 182 klasių komplektai).

Informaciją dėl planuojamų klasių komplektų skaičiaus 2017–2018 mokslo metams Švietimo skyriui pateikė mokyklų direktoriai**.**

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių komplektų skaičiaus bendrojo ugdymo mokyklose nustatymą, vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Aiškus ir skaidrus klasių komplektavimas savivaldybės mokyklose. Laiku ir tiksli pateikiama informacija: mokinių tėvams – dėl mokyklos pasirinkimo; mokykloms – dėl tinkamo 2017–2018 mokslo metų ugdymo planų parengimo, krūvių mokytojams paskirstymo, lėšų planavimo.

**Finansavimo šaltiniai ir lėšų poreikis**.

Mokinio krepšelio ir savivaldybės lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė